xml version="1.0" encoding="UTF-8"?


Il-Ġurnal Uffiċjali C 214/2019


| | | |
| --- | --- | --- |
| | | ISSN 1977-0987 |
| Il-Ġurnal Uffiċjali tal-Unjoni Ewropea | | C 214 |
| European flag | | |
| Edizzjoni bil-Malti | Informazzjoni u Avviżi | Volum 62 25 ta' Ġunju 2019 |

---

| | | |
| --- | --- | --- |
| Werrej | | Paġna |
| | IV   Informazzjoni | |
| | INFORMAZZJONI MINN ISTITUZZJONIJIET, KORPI, UFFIĊĊJI U AĠENZIJI TAL-UNJONI EWROPEA | |
| | Il-Kunsill | |
| 2019/C 214/01 | [Konklużjonijiet tal-Kunsill dwar il-passi li jmiss biex l-UE ssir reġjun tal-aħjar prattika fil-ġlieda kontra r-reżistenza għall-antimikrobiċi](http://publications.europa.eu/resource/uriserv/OJ.C_.2019.214.01.0001.01.MLT.xhtml) | [1](#C_2019214MT.01000101.doc) |
| | Il-Kummissjoni Ewropea | |
| 2019/C 214/02 | [Rata tal-kambju tal-euro](http://publications.europa.eu/resource/uriserv/OJ.C_.2019.214.01.0008.01.MLT.xhtml) | [8](#C_2019214MT.01000801.doc) |

---

| | |
| --- | --- |
| MT | |

---

IV Informazzjoni

INFORMAZZJONI MINN ISTITUZZJONIJIET, KORPI, UFFIĊĊJI U AĠENZIJI TAL-UNJONI EWROPEA

Il-Kunsill

| | | | |
| --- | --- | --- | --- |
| 25.6.2019 | MT | Il-Ġurnal Uffiċjali tal-Unjoni Ewropea | C 214/1 |

---

Konklużjonijiet tal-Kunsill dwar il-passi li jmiss biex l-UE ssir reġjun tal-aħjar prattika fil-ġlieda kontra r-reżistenza għall-antimikrobiċi

(2019/C 214/01)

IL-KUNSILL TAL-UNJONI EWROPEA,

| | | |
| --- | --- | --- |
| | 1. | IFAKKAR li r-reżistenza għall-antimikrobiċi (AMR) hija theddida serja transkonfinali għas-saħħa li ma tistax tiġi indirizzata b’mod xieraq minn Stat Membru waħdu u ma tistax tiġi limitata għal xi reġjun ġeografiku jew Stat Membru u għalhekk teħtieġ kooperazzjoni u koordinazzjoni intensivi bejn l-Istati Membri, kif iddikjarat fid-Deċiżjoni Nru 1082/2013/UE tal-Parlament Ewropew u tal-Kunsill tat-22 ta’ Ottubru 2013 dwar theddid transkonfinali serju għas-saħħa [(1)](#ntr1-C_2019214MT.01000101-E0001). |

| | | |
| --- | --- | --- |
| | 2. | JINNOTA BI TĦASSIB KBIR li, skont data uffiċjali, l-AMR tista’ tkun il-kawża tal-mewt ta’ madwar 700 000 persuna globalment [(2)](#ntr2-C_2019214MT.01000101-E0002) [(3)](#ntr3-C_2019214MT.01000101-E0003), inkluż 33 000 [(4)](#ntr4-C_2019214MT.01000101-E0004) [(5)](#ntr5-C_2019214MT.01000101-E0005) persuna mejta minħabba infezzjonijiet reżistenti għall-antibijotiċi fl-Unjoni Ewropea/ŻEE. Barra minn hekk, mingħajr politiki li jwaqqfu l-firxa tagħha, il-projezzjoni għall-AMR hija li tikkawża l-mewt ta’ miljuni ta’ persuni madwar id-dinja. |

| | | |
| --- | --- | --- |
| | 3. | JINNOTA BI TĦASSIB KBIR li, madwar 29 % tal-imwiet ikkawżati madwar id-dinja minn infezzjonijiet reżistenti għall-antimikrobiċi huma dovuti għal tuberkulożi reżistenti għall-mediċina (DR-TB) u għal TB reżistenti għal ħafna mediċini (MDR-TB) [(6)](#ntr6-C_2019214MT.01000101-E0006). |

| | | |
| --- | --- | --- |
| | 4. | JINNOTA BI TĦASSIB KBIR li, skont l-Organizzazzjoni għall-Kooperazzjoni u l-Iżvilupp Ekonomiċi (OECD), jekk ma titteħidx azzjoni effettiva, u r-rati tal-AMR isegwu t-tendenzi projettati, mistennija li jintefqu sa EUR 1,1 biljun fis-sena bejn l-2015 u l-2050 minħabba l-AMR madwar il-pajjiżi tal-UE u taż-ŻEE [(7)](#ntr7-C_2019214MT.01000101-E0007). |

| | | |
| --- | --- | --- |
| | 5. | JINNOTA BI TĦASSIB KBIR li 75 % tal-piż tal-mard minn infezzjonijiet reżistenti għall-antibijotiċi fl-UE huwa relatat direttament ma’ infezzjonijiet assoċjati mal-kura tas-saħħa (HAIs) [(8)](#ntr8-C_2019214MT.01000101-E0008). |

| | | |
| --- | --- | --- |
| | 6. | JIRRIKONOXXI li l-użu tal-antimikrobiċi għadu wisq għoli fl-Unjoni kollha b’mod ġenerali u JINNOTA li hemm differenzi fl-użu tal-antimikrobiċi bejn l-Istati Membri. |

| | | | | | | | | | | | | | | | | | | | | |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| | 7. | JIRRIKONOXXI li l-AMR hija ta’ tħassib globali għas-saħħa pubblika, u l-impatt tagħha jmur lil hinn mill-konsegwenzi severi tagħha għas-saħħa tal-bniedem u tal-annimali, billi tħalli wkoll impatt fuq l-ambjent u l-produzzjoni tal-ikel u konsegwentement fuq it-tkabbir ekonomiku. Barra minn hekk, l-AMR taffettwa serjament il-possibbiltajiet li jintlaħqu l-Għanijiet ta’ Żvilupp Sostenibbli. Għaldaqstant JILQA’ l-ħafna inizjattivi internazzjonali mmirati biex jiġġieldu l-AMR, inkluż: | | | | --- | --- | | — | il-Pjan ta’ Azzjoni Globali (PAG) dwar ir-Reżistenza għall-Antimikrobiċi [(9)](#ntr9-C_2019214MT.01000101-E0009) żviluppat mill-Organizzazzjoni Dinjija tas-Saħħa (WHO) bil-kontribut tal-Organizzazzjoni tal-Ikel u l-Agrikoltura (FAO) u l-Organizzazzjoni Dinjija għas-Saħħa tal-Annimali (OIE) u adottat unanimament f’Mejju 2015 mit-68 Assemblea Dinjija tas-Saħħa; | | | | | | | | | --- | --- | --- | --- | --- | --- | | — | id-dikjarazzjoni politika tan-NU tal-laqgħa ta’ Livell Għoli tal-Assemblea Ġenerali tagħha dwar l-AMR tal-21 ta’ Settembru 2016 [(10)](#ntr10-C_2019214MT.01000101-E0010), li għandha l-għan li tiġġieled it-theddida globali mill-AMR u li tikkonferma l-ħtieġa ta’ approċċ “Saħħa Waħda”, kif ukoll: | | | | --- | --- | | — | il-ħidma tal-Grupp ta’ Koordinazzjoni bejn l-Aġenziji dwar l-AMR (IACG) tan-NU, li rriżultat f’sett ta’ rakkomandazzjonijiet stabbiliti fir-rapport “No time to wait: Securing the future from drug-resistant infections” [(11)](#ntr11-C_2019214MT.01000101-E0011) lis-Segretarju Ġenerali tan-NU; | | | | | --- | --- | | — | ir-rapport [(12)](#ntr12-C_2019214MT.01000101-E0012) maħruġ fl-10 ta’ Mejju 2019 mis-Segretarju Ġenerali tan-NU dwar l-implimentazzjoni tad-dikjarazzjoni politika dwar l-AMR tal-21 ta’ Settembru 2016 u dwar rakkomandazzjonijiet li jirriżultaw mill-IACG; | | | | | | --- | --- | | — | ir-riżoluzzjoni tal-Assemblea tan-Nazzjonijiet Uniti għall-Ambjent (UNEA) ta’ Diċembru 2017 [(13)](#ntr13-C_2019214MT.01000101-E0013) dwar l-Ambjent u s-Saħħa, li tiddikjara li s-saħħa tal-bniedem, tal-annimali u tal-pjanti u l-ambjent huma interkonnessi u tissottolinja l-ħtieġa li jkun hemm aktar fehim dwar ir-rwol tat-tniġġis ambjentali fl-iżvilupp tar-reżistenza għall-antimikrobiċi; | | | | | --- | --- | | — | il-ħidma tal-Global AMR R&D Hub; | | | | | --- | --- | | — | il-Global Antibiotic Research and Development Partnership (GARDP) [(14)](#ntr14-C_2019214MT.01000101-E0014); | | | | | --- | --- | | — | ir-Riżoluzzjoni tad-WHO dwar l-AMR, adottata mill-Assemblea Dinjija tas-Saħħa fl-24 ta’ Mejju 2019 [(15)](#ntr15-C_2019214MT.01000101-E0015); | | | | | --- | --- | | — | iċ-Ċentru Internazzjonali għal Soluzzjonijiet għar-Reżistenza għall-Antimikrobiċi (ICARS) [(16)](#ntr16-C_2019214MT.01000101-E0016). L-ICARS iservi bħala ċentru ta’ għarfien globali indipendenti ffukat fuq l-identifikazzjoni u l-appoġġ tal-implimentazzjoni ta’ soluzzjonijiet ibbażati fuq l-evidenza għall-isfidi relatati mal-AMR f’pajjiżi bi dħul baxx u medju; | |

| | | |
| --- | --- | --- |
| | 8. | JINNOTA li l-AMR saret kwistjoni li issa qed tiġi diskussa f’bosta fora internazzjonali differenti, inkluż il-G7 [(17)](#ntr17-C_2019214MT.01000101-E0017) u l-G20 [(18)](#ntr18-C_2019214MT.01000101-E0018). |

| | | |
| --- | --- | --- |
| | 9. | IFAKKAR fil-Pjan ta’ Azzjoni Globali tal-2015 dwar l-AMR, fejn id-WHO appellat lill-Istati Membri kollha biex jimplimentaw pjanijiet ta’ azzjoni nazzjonali kontra l-AMR sal-2017. |

| | | |
| --- | --- | --- |
| | 10. | JIEĦU NOTA tal-ħidma li għaddejja tal-OECD u JILQA’ r-rapport reċenti tagħha li jindika li l-investiment f’interventi tas-saħħa pubblika jista’ jnaqqas b’mod sostanzjali l-piż fuq is-soċjetà kkawżat mill-AMR [(19)](#ntr19-C_2019214MT.01000101-E0019). |

| | | |
| --- | --- | --- |
| | 11. | IFAKKAR li l-Artikolu 168 tat-Trattat dwar il-Funzjonament tal-Unjoni Ewropea (TFUE) jipprevedi azzjoni tal-Unjoni biex tikkumplimenta l-politiki nazzjonali u tkopri l-ġlieda kontra flaġelli kbar tas-saħħa, it-trażmissjoni u l-prevenzjoni tagħhom, kif ukoll informazzjoni dwar is-saħħa, u l-edukazzjoni, u l-monitoraġġ, u l-ġlieda kontra theddid transkonfinali serju għas-saħħa. L-Unjoni hija mitluba wkoll tħeġġeġ il-kooperazzjoni bejn l-Istati Membri u trawwem il-kooperazzjoni ma’ pajjiżi terzi u mal-organizzazzjonijiet internazzjonali kompetenti fl-isfera tas-saħħa pubblika. |

| | | |
| --- | --- | --- |
| | 12. | IFAKKAR fil-konklużjonijiet tal-Kunsill tas-17 ta’ Ġunju 2016 dwar il-passi li jmiss fil-qafas ta’ approċċ Saħħa Waħda biex tiġi miġġielda r-reżistenza għall-antimikrobiċi [(20)](#ntr20-C_2019214MT.01000101-E0020) u r-referenzi speċifiċi fihom għar-Rakkomandazzjonijiet tal-Kunsill tal-15 ta’ Novembru 2001 dwar l-użu prudenti tal-aġenti antimikrobiċi fil-mediċina għall-bniedem [(21)](#ntr21-C_2019214MT.01000101-E0021), ir-Rakkomandazzjoni tal-Kunsill tad-9 ta’ Ġunju 2009 dwar is-sikurezza tal-pazjent, inkluż il-prevenzjoni minn u l-kontroll ta’ infezzjonijiet assoċjati mal-kura tas-saħħa [(22)](#ntr22-C_2019214MT.01000101-E0022), u l-konklużjonijiet tal-Kunsill tal-1 ta’ Diċembru 2014 dwar is-sikurezza tal-pazjenti u l-kwalità tal-kura, inkluż il-prevenzjoni u l-kontroll ta’ infezzjonijiet assoċjati mal-kura tas-saħħa u r-reżistenza għall-antimikrobiċi [(23)](#ntr23-C_2019214MT.01000101-E0023). |

| | | |
| --- | --- | --- |
| | 13. | JILQA’ l-pubblikazzjoni mill-Kummissjoni tad-29 ta’ Ġunju 2017 tal-Komunikazzjoni “Pjan ta’ Azzjoni Ewropew Saħħa Waħda kontra r-Reżistenza għall-Antimikrobiċi” [(24)](#ntr24-C_2019214MT.01000101-E0024) u l-azzjonijiet imniżżla fiha għall-ġlieda kontra l-AMR u JAPPOĠĠA L-INTENZJONI li l-UE ssir reġjun tal-aħjar prattika f’dan ir-rigward. |

| | | |
| --- | --- | --- |
| | 14. | JIĠBED L-ATTENZJONI lejn ir-rwol tat-tilqim fil-prevenzjoni tal-infezzjonijiet, ir-Rakkomandazzjoni tal-Kunsill adottata reċentement dwar kooperazzjoni msaħħa kontra l-mard li jista’ jiġi evitat bit-tilqim u l-fatt li l-Pjan ta’ Azzjoni Saħħa Waħda tal-Kummissjoni dwar ir-reżistenza għall-antimikrobiċi, jenfasizza l-ħtieġa li jiġu appoġġati r-riċerka u l-iżvilupp ta’ vaċċini ġodda għall-patoġeni assoċjati mar-reżistenza għall-antimikrobiċi [(25)](#ntr25-C_2019214MT.01000101-E0025). |

| | | |
| --- | --- | --- |
| | 15. | IFAKKAR fir-Riżoluzzjoni tal-Parlament Ewropew tat-13 ta’ Settembru 2018 dwar Pjan ta’ Azzjoni Ewropew Saħħa Waħda kontra r-Reżistenza għall-Antimikrobiċi [(26)](#ntr26-C_2019214MT.01000101-E0026). |

| | | |
| --- | --- | --- |
| | 16. | JILQA’ l-Komunikazzjoni mill-Kummissjoni tal-11 ta’ Marzu 2019 lill-Parlament Ewropew, lill-Kunsill u lill-Kumitat Ekonomiku u Soċjali Ewropew dwar l-Approċċ Strateġiku tal-Unjoni Ewropea għall-Farmaċewtiċi fl-Ambjent [(27)](#ntr27-C_2019214MT.01000101-E0027). |

| | | |
| --- | --- | --- |
| | 17. | JIĠBED L-ATTENZJONI lejn il-fatt li l-UE stabbiliet restrizzjonijiet legali biex tevita l-użu ħażin tal-antimikrobiċi fl-annimali. Mill-2006, l-użu tal-antibijotiċi bħala addittivi tal-għalf għall-promozzjoni tat-tkabbir ġie pprojbit [(28)](#ntr28-C_2019214MT.01000101-E0028). Ir-Regolament (UE) 2019/6 tal-Parlament Ewropew u tal-Kunsill [(29)](#ntr29-C_2019214MT.01000101-E0029) u r-Regolament (UE) 2019/4 tal-Parlament Ewropew u tal-Kunsill [(30)](#ntr30-C_2019214MT.01000101-E0030) dwar l-għalf medikat li ġew adottati reċentement jipprevjenu wkoll l-użu ta’ prodotti mediċinali veterinarji antimikrobiċi għall-promozzjoni tat-tkabbir jew biex jiżdied ir-rendiment [(31)](#ntr31-C_2019214MT.01000101-E0031), l-użu preventiv ta’ prodotti mediċinali veterinarji antimikrobiċi permezz tal-għalf medikat [(32)](#ntr32-C_2019214MT.01000101-E0032) u l-użu preventiv tal-antibijotiċi veterinarji fi gruppi ta’ annimali [(33)](#ntr33-C_2019214MT.01000101-E0033). Ir-Regolament dwar il-prodotti mediċinali veterinarji jipprevedi wkoll restrizzjonijiet fuq l-użu metafilattiku ta’ prodotti mediċinali antimikrobiċi u jinkludi dispożizzjonijiet li jippermettu l-possibbiltà ta’ riżerva, abbażi ta’ kriterji speċifiċi, ta’ ċerti antimikrobiċi kritiċi għall-użu mill-bniedem biss, sabiex tiġi ppreservata aħjar l-effikaċja tagħhom [(34)](#ntr34-C_2019214MT.01000101-E0034), kif ukoll obbligi fuq l-Istati Membri biex jiġbru data dwar il-bejgħ u l-użu tal-antimikrobiċi fl-annimali. |

| | | |
| --- | --- | --- |
| | 18. | JILQA’ l-kooperazzjoni msaħħa bejn l-Istati Membri u l-Kummissjoni permezz tan-Netwerk Saħħa Waħda tal-UE dwar l-AMR [(35)](#ntr35-C_2019214MT.01000101-E0035) stabbilit fl-2017 u JINNOTA l-importanza tal-laqgħat regolari tiegħu bħala parti mill-implimentazzjoni tal-Pjan ta’ Azzjoni tal-UE dwar l-AMR. |

| | | |
| --- | --- | --- |
| | 19. | JIRRIKONOXXI s-sejbiet fir-rapporti dwar l-AMR tal-Analiżi Konġunta Bejn l-Aġenziji tal-Konsum u r-Reżistenza għall-Antimikrobiċi (JIACRA) [(36)](#ntr36-C_2019214MT.01000101-E0036), ippubblikati b’mod konġunt miċ-Ċentru Ewropew għall-Prevenzjoni u l-Kontroll tal-Mard (ECDC), l-Awtorità Ewropea dwar is-Sigurtà fl-Ikel (EFSA) u l-Aġenzija Ewropea għall-Mediċini (EMA), u JIĠBED L-ATTENZJONI lejn il-fatt li ġiet introdotta bażi ġuridika għal dawk l-attivitajiet fir-Regolament (KE) Nru 726/2004 [(37)](#ntr37-C_2019214MT.01000101-E0037) bir-Regolament (UE) 2019/5 adottat reċentement [(38)](#ntr38-C_2019214MT.01000101-E0038). |

| | | |
| --- | --- | --- |
| | 20. | JISĦAQ li aktar kooperazzjoni bejn l-Istati Membri u bejn il-Kummissjoni u l-industrija farmaċewtika hija kruċjali biex tiġi indirizzata d-disponibbiltà insuffiċjenti ta’ antimikrobiċi, kemm jekk ikkawżata minn nuqqas ta’ provvista inizjali, minn tneħħija mis-suq ta’ antimikrobiċi jew minn problemi oħra ta’ provvista, li tista’ twassal għal nuqqas fil-provvista ta’ antimikrobiċi u għal terapija ta’ sostituzzjoni mhux adegwata. |

| | | |
| --- | --- | --- |
| | 21. | JINNOTA BI TĦASSIB KBIR il-ffalliment tas-suq fl-iżvilupp tal-antibijotiċi u JISSOTTOLINJA l-ħtieġa għal azzjoni urġenti biex jiġi stimulat l-iżvilupp ta’ antimikrobiċi ġodda, terapiji alternattivi u dijanjostiċi rapidi u moderni, inkluż metodi għall-ittestjar tas-suxxettibbiltà għall-antimikrobiċi. Huma meħtieġa koordinazzjoni u kooperazzjoni fl-UE u b’mod globali fuq programmi u inċentivi ta’ riċerka, u l-Kunsill JIRRIKONOXXI, fost l-oħrajn, il-proposti u l-attivitajiet tat-tim tal-Analiżi tar-Reżistenza għall-Antimikrobiċi [(39)](#ntr39-C_2019214MT.01000101-E0039), ir-rapport “Breaking Through the Wall” [(40)](#ntr40-C_2019214MT.01000101-E0040) u l-Inizjattiva ta’ Programmazzjoni Konġunta dwar ir-Reżistenza għall-Antimikrobiċi [(41)](#ntr41-C_2019214MT.01000101-E0041). |

| | | |
| --- | --- | --- |
| | 22. | JISĦAQ li s-suċċess tal-ġlieda globali kontra l-AMR jiddependi ħafna mill-impenn u r-rieda tal-gvernijiet li jieħdu azzjoni biex jiżguraw l-implimentazzjoni tal-inizjattivi taħt l-approċċ Saħħa Waħda skont il-Pjanijiet ta’ Azzjoni Nazzjonali, u b’hekk jinvolvu s-setturi rilevanti kollha, u li l-ġlieda kontra l-AMR tista’ tingħata spinta aktar b’saħħitha mill-kooperazzjoni tal-istituzzjonijiet tal-UE u l-Istati Membri f’fora internazzjonali u permezz ta’ kollaborazzjoni reġjonali u bilaterali. |

| | | |
| --- | --- | --- |
| | 23. | JISĦAQ fuq l-importanza tal-Azzjoni Konġunta dwar ir-Reżistenza għall-Antimikrobiċi u l-Infezzjonijiet Assoċjati mal-Kura tas-Saħħa (JAMRAI) [(42)](#ntr42-C_2019214MT.01000101-E0042) u JILQA’ l-ħidma tagħha, inkluż dik dwar il-politiki għall-prevenzjoni tal-HAI u tal-użu tajjeb tal-antimikrobiċi u l-implimentazzjoni tagħhom. |

| | | | | | | | | |
| --- | --- | --- | --- | --- | --- | --- | --- | --- |
| | 24. | IFAKKAR fil-konferenza dwar il-passi li jmiss biex l-UE ssir reġjun tal-aħjar prattika fil-ġlieda kontra r-reżistenza għall-antimikrobiċi permezz ta’ approċċ Saħħa Waħda, li saret f’Bukarest fl-1 ta’ Marzu 2019 u organizzata mill-Presidenza Rumena, li ffukat fuq tliet objettivi ewlenin: | | | | --- | --- | | (1) | it-titjib fil-kwalità tal-miżura ta’ prevenzjoni u kontroll tal-infezzjonijiet u l-aħjar użu tal-antimikrobiċi fis-setturi tas-saħħa tal-bniedem, tal-annimali u tal-ambjent; | | | | | --- | --- | | (2) | it-tisħiħ tal-implimentazzjoni tal-Pjanijiet ta’ Azzjoni Nazzjonali Saħħa Waħda; | | | | | --- | --- | | (3) | l-inkoraġġiment tas-solidarjetà bejn il-pajjiżi b’ħidma flimkien għall-ġlieda kontra l-AMR. | |

JAPPELLA lill-Istati Membri biex:

| | | |
| --- | --- | --- |
| | 25. | Jiżguraw li l-Istati Membri kollha jkollhom fis-seħħ pjanijiet ta’ azzjoni nazzjonali u mekkaniżmi ta’ koordinazzjoni u monitoraġġ biex iwettqu l-impenji tagħhom skont il-Pjan ta’ Azzjoni Globali dwar l-AMR u f’konformità mal-approċċ Saħħa Waħda; |

| | | |
| --- | --- | --- |
| | 26. | Jallokaw riżorsi umani u finanzjarji suffiċjenti għall-iżvilupp u l-implimentazzjoni ta’ azzjonijiet dwar l-AMR, il-Prevenzjoni u l-Kontroll tal-Infezzjonijiet u l-użu tajjeb tal-antimikrobiċi fil-livell politiku u dak kliniku; |

| | | |
| --- | --- | --- |
| | 27. | Isaħħu l-implimentazzjoni tal-leġislazzjoni u l-politiki attwali u l-impenji eżistenti rigward l-AMR fil-livell tal-UE u dak internazzjonali, abbażi tal-approċċ Saħħa Waħda; |

| | | |
| --- | --- | --- |
| | 28. | Isaħħu l-miżuri ta’ prevenzjoni u kontroll tal-infezzjonijiet, kemm fis-setturi tas-saħħa tal-bniedem kif ukoll tal-annimali, b’mod partikolari f’ambjenti tal-kura tas-saħħa, billi jinvestu fi prattiki tal-iġjene u azzjonijiet ta’ prevenzjoni, inkluż it-tilqim, il-bijosigurtà u l-iżgurar tal-aċċess għal metodi dijanjostiċi standard u rapidi li għandhom jintużaw biex jikkonfermaw it-tip ta’ infezzjoni qabel jintużaw l-antibijotiċi, u b’hekk jgħinu biex jitnaqqas l-użu mhux xieraq tal-antibijotiċi u r-riskju assoċjat li tiġi żviluppata l-AMR; |

| | | |
| --- | --- | --- |
| | 29. | Isaħħu u jikkoordinaw ir-rispons tagħhom, bl-użu ta’ approċċ intersettorjali, biex ipattu għall-firxa transkonfinali ta’ infezzjonijiet reżistenti, b’mod partikolari permezz tal-Kumitat għas-Sigurtà tas-Saħħa stabbilit bid-Deċiżjoni (UE) Nru 1082/2013; |

| | | |
| --- | --- | --- |
| | 30. | Jinfurzaw il-leġislazzjoni eżistenti dwar l-użu u l-bejgħ ta’ antimikrobiċi, b’mod partikolari biex jirrestrinġu l-bejgħ mingħajr riċetta u, fejn xieraq, jikkunsidraw aktar regolamentazzjoni; |

| | | |
| --- | --- | --- |
| | 31. | Jipprijoritizzaw it-taħriġ tal-forza tax-xogħol tal-kura tas-saħħa fis-setturi rilevanti dwar l-AMR, il-prevenzjoni u l-kontroll tal-infezzjonijiet u l-politiki tal-użu tajjeb tal-antimikrobiċi, inkluż azzjonijiet stabbiliti fil-linji gwida tal-UE għall-użu prudenti tal-antimikrobiċi, u l-għarfien tal-approċċ Saħħa Waħda; |

| | | |
| --- | --- | --- |
| | 32. | Jiżviluppaw attivitajiet ta’ informazzjoni dwar il-prevenzjoni u l-kontroll tal-infezzjonijiet u il-politiki tal-użu tajjeb tal-antimikrobiċi fl-ambjenti tal-kura tas-saħħa tal-bniedem u tal-annimali, għall-ħaddiema fil-qasam tas-saħħa, għall-pazjenti u għall-qraba tagħhom, għall-veterinarji, għall-bdiewa, u għall-pubbliku ġenerali, inkluż it-tfal; |

| | | |
| --- | --- | --- |
| | 33. | Jistabbilixxu miri nazzjonali li jistgħu jitkejlu, fost l-oħrajn, dwar it-tnaqqis tal-użu ġenerali tal-antimikrobiċi u jimmonitorjaw il-progress lejn it-tnaqqis tal-firxa tal-AMR, waqt li jqisu, sa fejn hu xieraq, l-indikaturi żviluppati mill-EFSA, l-EMA u l-ECDC; |

JAPPELLA lill-Istati Membri u lill-Kummissjoni biex:

| | | |
| --- | --- | --- |
| | 34. | Ikomplu jiżviluppaw politiki fit-tul biex tiġi indirizzata t-theddida tal-AMR; |

| | | |
| --- | --- | --- |
| | 35. | Isaħħu l-kooperazzjoni u s-solidarjetà fil-ġlieda kontra l-AMR billi jkunu involuti kif xieraq, b’mod bilaterali, fi proġetti ta’ ġemellaġġ, u multilateralment fil-kondiviżjoni tal-aħjar prattiki u għarfien espert u biex jipprovdu appoġġ lil xulxin għall-implimentazzjoni tal-pjanijiet ta’ azzjoni nazzjonali kif ukoll programmi ta’ prevenzjoni u kontroll tal-infezzjonijiet u ta’ politika tal-użu tajjeb tal-antimikrobiċi fis-setturi kollha tas-saħħa tal-bniedem, tal-ikel, tas-saħħa tal-annimali, tal-ambjent, tar-riċerka u oħrajn rilevanti; |

| | | |
| --- | --- | --- |
| | 36. | Jappoġġaw l-implimentazzjoni sħiħa tal-linji gwida disponibbli, filwaqt li jqisu ċirkostanzi nazzjonali speċifiċi, u fejn xieraq, jiżviluppaw gwida addizzjonali fl-oqsma tal-AMR, tal-prevenzjoni u l-kontroll tal-infezzjonijiet u l-politika tal-użu tajjeb tal-antimikrobiċi, fost l-oħrajn fir-rigward tal-użu mtejjeb ta’ dijanjostiċi u tilqim, kif ukoll sorveljanza (fost l-oħrajn mill-ECDC) biex jassistu azzjonijiet fuq livell nazzjonali u lokali; |

| | | |
| --- | --- | --- |
| | 37. | Jiżviluppaw linji gwida volontarji komuni dwar il-prevenzjoni u l-kontroll tal-infezzjonijiet u l-politiki tal-użu tajjeb tal-antimikrobiċi fl-ambjenti tal-kura tas-saħħa, inkluż fir-rigward tal-livelli tal-persunal u l-edukazzjoni, abbażi tal-aħjar prattiki; |

| | | |
| --- | --- | --- |
| | 38. | Iżidu l-kapaċità fl-Istati Membri kollha biex jiġi indirizzat it-theddid mill-AMR u b’hekk jitnaqqsu d-differenzi attwali fir-riżultati, fir-rigward tal-kontroll u l-prevenzjoni tal-AMR u l-HAI; |

| | | |
| --- | --- | --- |
| | 39. | Jivvalutaw ir-raġunijiet għall-varjazzjonijiet bejn l-Istati Membri u fihom, fir-rigward tal-proporzjon tal-użu ta’ antibijotiċi bi spettru wiesa’ fil-mediċina tal-bniedem u tal-annimali, bl-għan li jkun hemm fehim u kontroll aħjar tal-AMR; |

| | | |
| --- | --- | --- |
| | 40. | Jiżviluppaw u jimplimentaw b’mod effettiv, fil-livell tal-UE u dak nazzjonali, strateġiji koordinati ta’ komunikazzjoni kemm għall-iskopijiet ta’ prevenzjoni ta’ tifqigħat ta’ infezzjonijiet reżistenti għall-antimikrobiċi kif ukoll għall-użu fil-każ ta’ tifqigħat bħal dawn; |

| | | |
| --- | --- | --- |
| | 41. | Jagħtu spinta lill-isforzi ta’ sensibilizzazzjoni permezz tal-mezzi tal-komunikazzjoni tal-massa u l-media soċjali, immirati lejn is-soċjetà b’mod ġenerali, dwar l-importanza tal-AMR bħala theddida għas-saħħa u l-ħtieġa tal-prevenzjoni tal-infezzjonijiet u tal-użu prudenti tal-antimikrobiċi; |

| | | |
| --- | --- | --- |
| | 42. | Isaħħu u jwessgħu l-ambitu tas-sorveljanza tar-rati tal-AMR u l-HAI u l-konsum tal-antimikrobiċi, kemm fis-settur tas-saħħa tal-bniedem kif ukoll tal-annimali, jaġġornaw il-linji gwida dwar it-trattament, jiksbu użu prudenti tal-antibijotiċi, jimmonitorjaw l-emerġenza tal-AMR u jiżviluppaw miżuri effettivi ta’ prevenzjoni u kontroll tal-infezzjonijiet għall-prevenzjoni tal-AMR. Għandhom jiġu kkunsidrati programmi ta’ sorveljanza Saħħa Waħda sabiex tkun tista’ ssir analiżi integrata tad-data dwar l-AMR fis-setturi tas-saħħa tal-bniedem, tas-saħħa tal-annimali, tal-ikel u tal-ambjent; |

| | | |
| --- | --- | --- |
| | 43. | Jidentifikaw u jappoġġaw mekkaniżmi xierqa biex jiggarantixxu d-disponibbiltà madwar l-Unjoni, ta’ antimikrobiċi effettivi eżistenti, b’mod partikolari antimikrobiċi bi spettru dejjaq tal-ewwel linja, kemm għall-użu mill-bniedem kif ukoll għall-użu veterinarju, filwaqt li jitqiesu, fost l-oħrajn, l-ispeċifiċitajiet ta’ swieq żgħar; |

| | | |
| --- | --- | --- |
| | 44. | Jagħtu spinta lir-riċerka, l-iżvilupp u l-innovazzjoni relatati mal-AMR, u jappoġġaw il-koordinazzjoni u l-kooperazzjoni tal-UE u dawk globali, inkluż l-attivitajiet permezz tal-Inizjattiva għal Programmazzjoni Konġunta dwar ir-Reżistenza għall-Antimikrobiċi [(43)](#ntr43-C_2019214MT.01000101-E0043) u l-Global AMR R&D Hub [(44)](#ntr44-C_2019214MT.01000101-E0044); |

| | | |
| --- | --- | --- |
| | 45. | Jappoġġaw inizjattivi bħall-GARDP, li tnediet mid-WHO u d-Drugs for Neglected Diseases Initiative (DNDi) [(45)](#ntr45-C_2019214MT.01000101-E0045) f’Mejju 2016. Il-GARDP tindirizza l-ħtiġijiet tas-saħħa pubblika globali billi tiżviluppa u twassal trattamenti antibijotiċi ġodda jew imtejba. Kull wieħed mill-programmi tagħha jinkorpora strateġiji sostenibbli ta’ aċċess u ta’ politika tal-użu tajjeb biex jiżguraw li t-trattamenti jkunu affordabbli u disponibbli għal dawk kollha li jeħtiġuhom; |

| | | |
| --- | --- | --- |
| | 46. | Jimplimentaw u jespandu l-aġendi ta’ riċerka f’konformità mal-approċċ Saħħa Waħda, bl-għan li jiġu żviluppati antimikrobiċi ġodda, tilqim, alternattivi għall-antimikrobiċi, dijanjostika rapida mtejba u mġedda u użu aħjar tal-antibijotiċi antiki, iggwidati mill-prinċipji tal-aċċessibbiltà, l-effiċjenza u l-affordabbiltà; |

| | | |
| --- | --- | --- |
| | 47. | Jidentifikaw u jappoġġaw ir-riċerka ta’ mudelli ekonomiċi xierqa u l-implimentazzjoni tagħhom għall-iżvilupp ta’ antimikrobiċi ġodda li jinkorporaw il-politiki globali għall-użu prudenti, l-effiċjenza u l-affordabbiltà tal-antibijotiċi. |

| | | |
| --- | --- | --- |
| | 48. | Itejbu l-informazzjoni u r-riċerka dwar politiki effettivi li jappoġġaw il-bidla fl-imġiba tal-bniedem fil-ġlieda kontra l-AMR; |

| | | |
| --- | --- | --- |
| | 49. | Jappoġġaw ir-riċerka dwar mudelli ekonomiċi mtejba, il-ġestjoni, il-governanza, l-inċentivi u miżuri u tekniki oħra relatati mal-AMR sabiex tiġi żgurata l-implimentazzjoni effettiva tal-politika; |

| | | |
| --- | --- | --- |
| | 50. | Jikkoordinaw b’mod sistematiku l-pożizzjonijiet tal-Istati Membri u jaħdmu lejn “vuċi tal-UE” komuni, bħala reġjun tal-aħjar prattika f’fora internazzjonali, li tiddikjara l-ħtieġa urġenti li tiġi indirizzata r-reżistenza għall-antimikrobiċi u b’mod konsistenti tagħmel pressjoni għal rispons globali aċċellerat fir-relazzjonijiet multilaterali u bilaterali; |

| | | |
| --- | --- | --- |
| | 51. | Ikomplu jippromwovi u jiddefendu b’mod attiv l-istandards u l-leġislazzjoni tal-UE u l-politiki tal-UE dwar l-AMR f’negozjati multilaterali u bilaterali u f’fora internazzjonali; |

| | | |
| --- | --- | --- |
| | 52. | Jipprovdu informazzjoni mtejba u jiffaċilitaw l-użu tal-fondi tal-FSIE għal investiment nazzjonali, reġjonali u lokali f’azzjoni relatata mal-AMR, il-politika tal-użu tajjeb tal-antimikrobiċi u l-prevenzjoni u l-kontroll tal-infezzjonijiet, biex b’hekk jitnaqqsu d-diskrepanzi fil-kapaċità u l-implimentazzjoni ta’ strateġiji komprensivi ta’ Saħħa Waħda bejn l-Istati Membri u fihom; |

| | | |
| --- | --- | --- |
| | 53. | Jesploraw possibbiltajiet, inkluż, kif xieraq, regolamentazzjoni, biex jipprevjenu l-użu mhux prudenti tal-antimikrobiċi miksuba permezz ta’ xiri transkonfinali għall-użu personali, riċetti transkonfinali u l-bejgħ permezz tal-Internet; |

| | | |
| --- | --- | --- |
| | 54. | Jimmonitorjaw residwi tal-antimikrobiċi mill-użu u l-produzzjoni u mikroorganiżmi reżistenti fl-ilma fil-ħamrija, tal-pjan u tal-wiċċ skont il-leġislazzjoni nazzjonali u tal-UE fis-seħħ u jqisu aktar miżuri leġislattivi, kif xieraq, biex jindirizzaw il-preżenza tagħhom fl-ambjent; |

| | | |
| --- | --- | --- |
| | 55. | Iżidu l-bażi ta’ evidenza dwar l-iżvilupp u t-tixrid tal-AMR, b’mod partikolari fl-ambjent. |

JAPPELLA lill-kummissjoni biex:

| | | |
| --- | --- | --- |
| | 56. | Tuża n-Network Saħħa Waħda tal-UE dwar l-AMR biex ittejjeb il-kooperazzjoni mal-Istati Membri u bejniethom dwar l-AMR, il-prevenzjoni u l-kontroll tal-infezzjonijiet u l-politika tal-użu tajjeb tal-antimikrobiċi; |

| | | |
| --- | --- | --- |
| | 57. | Tkompli tappoġġa lill-Istati Membri fl-implimentazzjoni tal-pjanijiet ta’ azzjoni nazzjonali multisettorjali u strateġiji nazzjonali dwar l-AMR u żżid il-finanzjament iddedikat; |

| | | |
| --- | --- | --- |
| | 58. | Tappoġġa l-ġbir ta’ data mill-Istati Membri dwar il-bejgħ u l-użu tal-antimikrobiċi għall-annimali sabiex tiġi żgurata l-implimentazzjoni effettiva tal-ġbir u l-ipproċessar tad-data f’konformità mar-Regolament (UE) 2019/6 dwar prodotti mediċinali veterinarji, u tiġi kkunsidrata l-allokazzjoni ta’ riżorsi finanzjarji ddedikati; |

| | | |
| --- | --- | --- |
| | 59. | Tappoġġa lill-Istati Membri fl-identifikazzjoni tal-ostakli għall-iżvilupp u l-implimentazzjoni tal-pjanijiet ta’ azzjoni nazzjonali dwar l-AMR, u tal-prevenzjoni u l-kontroll tal-infezzjonijiet u l-miżuri ta’ tal-użu tajjeb tal-antimikrobiċi, kemm fil-livell ta’ politika kif ukoll f’dak kliniku, sabiex jikkontribwixxu għall-identifikazzjoni ta’ miżuri effettivi biex jingħelbu dawn l-ostakli. |

---

[(1)](#ntc1-C_2019214MT.01000101-E0001)  [ĠU L 293, 5.11.2013, p. 1](http://publications.europa.eu/resource/oj/JOL_2013_293_R_TOC).

[(2)](#ntc2-C_2019214MT.01000101-E0002)  Bullettin tal-Organizzazzjoni Dinjija tas-Saħħa 2016; 94:638-639

[(3)](#ntc3-C_2019214MT.01000101-E0003)  The review on Antimicrobial resistance chaired by Jim O'Neill: “Tackling drug-resistant infections globally, final report and recommendations”, Mejju 2016

[(4)](#ntc4-C_2019214MT.01000101-E0004)  The Lancet, Infectious diseases, Volum 19, Ħarġa 1, Jannar 2019

[(5)](#ntc5-C_2019214MT.01000101-E0005)  Ċentru Ewropew għall-Prevenzjoni u l-Kontroll tal-Mard, artiklu tas-6 ta' Novembru 2018

[(6)](#ntc6-C_2019214MT.01000101-E0006)  TB Alliance, “Drug resistance - a response to antimicrobial resistance including tackling TB”

[(7)](#ntc7-C_2019214MT.01000101-E0007)  OECD, “Antimicrobial Resistance - Tackling the Burden in the European Union”, 2019

[(8)](#ntc8-C_2019214MT.01000101-E0008)  The Lancet, Infectious diseases, Volum 19, Ħarġa 1, Jannar 2019

[(9)](#ntc9-C_2019214MT.01000101-E0009)  WHO, Global Action Plan on Antimicrobial Resistance, A68/A/CONF./1 Rev.1 Punt 15.1 fuq l-Aġenda, 25 ta' Mejju 2015

[(10)](#ntc10-C_2019214MT.01000101-E0010)  NU, Assemblea Ġenerali, d-Dikjarazzjoni Politika tan-NU tal-laqgħa ta' livell għoli tal-Assemblea Ġenerali dwar ir-reżistenza għall-antimikrobiċi, 21 ta' Settembru 2016

[(11)](#ntc11-C_2019214MT.01000101-E0011)  Rapport IACG - “No time to wait: Securing the future from Drug-resistant infections”, April 2019

[(12)](#ntc12-C_2019214MT.01000101-E0012)  Segwitu għad-dikjarazzjoni politika tal-laqgħa ta' livell għoli tal-Assemblea Ġenerali dwar ir-reżistenza għall-antimikrobiċi Rapport tas-Segretarju Ġenerali, 10 ta’ Mejju 2019

[(13)](#ntc13-C_2019214MT.01000101-E0013)  Assemblea tan-NU għall-Ambjent tal-Programm tan-Nazzjonijiet Uniti għall-Ambjent, Nairobi, mill-4 sas-6 ta' Diċembru 2017

[(14)](#ntc14-C_2019214MT.01000101-E0014)  Global Antibiotic Research and Development Partnership (GARDP)

[(15)](#ntc15-C_2019214MT.01000101-E0015)  Abbozz ta' test tar-Riżoluzzjoni tad-WHO dwar l-AMR

[(16)](#ntc16-C_2019214MT.01000101-E0016)  Ċentru Internazzjonali għal Soluzzjonijiet għar-Reżistenza għall-Antimikrobiċi

[(17)](#ntc17-C_2019214MT.01000101-E0017)  Dikjarazzjoni tal-Ministri għas-Saħħa tal-G7, Berlin, mit-8 sad-9 ta' Ottubru 2015

[(18)](#ntc18-C_2019214MT.01000101-E0018)  Dikjarazzjoni tal-Ministri għas-Saħħa tal-G7 f'Berlin bl-isem “Together Today for a Healthy Tomorrow” 2017

[(19)](#ntc19-C_2019214MT.01000101-E0019)  OECD, Policy brief: “Stemming the Superbug Tide”, 2018

[(20)](#ntc20-C_2019214MT.01000101-E0020)  [ĠU C 269, 23.7.2016, p. 26](http://publications.europa.eu/resource/oj/JOC_2016_269_R_TOC).

[(21)](#ntc21-C_2019214MT.01000101-E0021)  [ĠU L 34, 5.2.2002, p. 13](http://publications.europa.eu/resource/oj/JOL_2002_034_R_TOC).

[(22)](#ntc22-C_2019214MT.01000101-E0022)  [ĠU C 151, 3.7.2009, p. 1](http://publications.europa.eu/resource/oj/JOC_2009_151_R_TOC).

[(23)](#ntc23-C_2019214MT.01000101-E0023)  [ĠU C 438, 6.12.2014, p. 7](http://publications.europa.eu/resource/oj/JOC_2014_438_R_TOC).

[(24)](#ntc24-C_2019214MT.01000101-E0024)  COM (2017) 339 final tad-29.6.2017

[(25)](#ntc25-C_2019214MT.01000101-E0025)  [ĠU C 466, 28.12.2018, p. 1](http://publications.europa.eu/resource/oj/JOC_2018_466_R_TOC).

[(26)](#ntc26-C_2019214MT.01000101-E0026)  Riżoluzzjoni tal-Parlament Ewropew tat-13 ta' Settembru 2018 Pjan ta' Azzjoni Ewropew Saħħa Waħda kontra r-Reżistenza għall-Antimikrobiċi (AMR) (2017/2254(INI))

[(27)](#ntc27-C_2019214MT.01000101-E0027)  COM (2019) 128 final tal-11 ta' Marzu 2019

[(28)](#ntc28-C_2019214MT.01000101-E0028)  L-Artikolu 11 tar-Regolament (KE) Nru 1831/2003.

[(29)](#ntc29-C_2019214MT.01000101-E0029)  Ir-Regolament (UE) 2019/6 tal-Parlament Ewropew u tal-Kunsill tal-11 ta’ Diċembru 2018 dwar prodotti mediċinali veterinarji u li jħassar id-Direttiva 2001/82/KE ([ĠU L 4, 7.1.2019, p. 43](http://publications.europa.eu/resource/oj/JOL_2019_004_R_TOC)).

[(30)](#ntc30-C_2019214MT.01000101-E0030)  Ir-Regolament (UE) 2019/4 tal-Parlament Ewropew u tal-Kunsill tal-11 ta’ Diċembru 2018 dwar il-manifattura, it-tqegħid fis-suq u l-użu ta’ għalf medikat, li jemenda r-Regolament (KE) Nru 183/2005 tal-Parlament Ewropew u tal-Kunsill u li jħassar id-Direttiva tal-Kunsill 90/167/KEE ([ĠU L 4, 7.1.2019, p. 1](http://publications.europa.eu/resource/oj/JOL_2019_004_R_TOC)).

[(31)](#ntc31-C_2019214MT.01000101-E0031)  L-Artikolu 107 tar-Regolament (UE) 2019/6.

[(32)](#ntc32-C_2019214MT.01000101-E0032)  L-Artikolu 17 tar-Regolament (UE) 2019/4.

[(33)](#ntc33-C_2019214MT.01000101-E0033)  L-Artikolu 107 tar-Regolament (UE) 2019/6.

[(34)](#ntc34-C_2019214MT.01000101-E0034)  L-Artikoli 37 u 107 tar-Regolament (UE) 2019/6.

[(35)](#ntc35-C_2019214MT.01000101-E0035)  Kummissjoni Ewropea - Azzjoni tal-UE dwar ir-Reżistenza għall-Antimikrobiċi

[(36)](#ntc36-C_2019214MT.01000101-E0036)  EMA - Analiżi tal-konsum tal-antimikrobiċi u r-reżistenza għalihom (ir-rapporti “JIACRA” tal-2011 u 2013)

[(37)](#ntc37-C_2019214MT.01000101-E0037)  [ĠU L 136, 30.4.2004, p. 1](http://publications.europa.eu/resource/oj/JOL_2004_136_R_TOC).

[(38)](#ntc38-C_2019214MT.01000101-E0038)  [ĠU L 4, 7.1.2019, p. 24](http://publications.europa.eu/resource/oj/JOL_2019_004_R_TOC).

[(39)](#ntc39-C_2019214MT.01000101-E0039)  The review on Antimicrobial resistance chaired by Jim O'Neill: “Tackling drug-resistant infections globally, final report and recommendations”, Mejju 2016

[(40)](#ntc40-C_2019214MT.01000101-E0040)  Ministeru Federali tas-Saħħa, BCG the Boston Consulting Group “Breaking through the Wall - A Call for Concerted Action on Antibiotics Research and Development”

[(41)](#ntc41-C_2019214MT.01000101-E0041)  Joint Programming Initiative on Antimicrobial Resistance - Global Coordination of Antimicrobial Resistance Research

[(42)](#ntc42-C_2019214MT.01000101-E0042)  EU-JAMRAI: “Europe fostering synergies to reduce the burden of AMR: what is EU doing to support Member States?”, 1 ta’ Marzu 2019

[(43)](#ntc43-C_2019214MT.01000101-E0043)  Joint Programming Initiative on Antimicrobial Resistance - Global Coordination of Antimicrobial Resistance Research

[(44)](#ntc44-C_2019214MT.01000101-E0044)  Ministru Federali għall-Edukazzjoni u r-Riċerka - Collaborations in Global Health

[(45)](#ntc45-C_2019214MT.01000101-E0045)  Drugs for Neglected Diseases initiative

---

Il-Kummissjoni Ewropea

| | | | |
| --- | --- | --- | --- |
| 25.6.2019 | MT | Il-Ġurnal Uffiċjali tal-Unjoni Ewropea | C 214/8 |

---

Rata tal-kambju tal-euro [(1)](#ntr1-C_2019214MT.01000801-E0001)

L-24 ta’ Ġunju 2019

(2019/C 214/02)

1 euro =

| | | |
| --- | --- | --- |
| | Munita | Rata tal-kambju |
| USD | Dollaru Amerikan | 1,1394 |
| JPY | Yen Ġappuniż | 122,25 |
| DKK | Krona Daniża | 7,4663 |
| GBP | Lira Sterlina | 0,89365 |
| SEK | Krona Żvediża | 10,6078 |
| CHF | Frank Żvizzeru | 1,1109 |
| ISK | Krona Iżlandiża | 141,50 |
| NOK | Krona Norveġiża | 9,6643 |
| BGN | Lev Bulgaru | 1,9558 |
| CZK | Krona Ċeka | 25,601 |
| HUF | Forint Ungeriż | 324,29 |
| PLN | Zloty Pollakk | 4,2545 |
| RON | Leu Rumen | 4,7181 |
| TRY | Lira Turka | 6,6050 |
| AUD | Dollaru Awstraljan | 1,6385 |
| CAD | Dollaru Kanadiż | 1,5030 |
| HKD | Dollaru ta' Hong Kong | 8,9000 |
| NZD | Dollaru tan-New Zealand | 1,7244 |
| SGD | Dollaru tas-Singapor | 1,5429 |
| KRW | Won tal-Korea t'Isfel | 1 317,77 |
| ZAR | Rand ta' l-Afrika t'Isfel | 16,3295 |
| CNY | Yuan ren-min-bi Ċiniż | 7,8354 |
| HRK | Kuna Kroata | 7,3965 |
| IDR | Rupiah Indoneżjan | 16 125,00 |
| MYR | Ringgit Malażjan | 4,7171 |
| PHP | Peso Filippin | 58,531 |
| RUB | Rouble Russu | 71,7127 |
| THB | Baht Tajlandiż | 35,008 |
| BRL | Real Brażiljan | 4,3565 |
| MXN | Peso Messikan | 21,8229 |
| INR | Rupi Indjan | 79,0865 |

---

[(1)](#ntc1-C_2019214MT.01000801-E0001)  Sors: rata tal-kambju ta' referenza ppubblikata mill-Bank Ċentrali Ewropew.

---